Avast Antivirus
Avast! je antivirusni računarski program, koga objavljuje kompanija AVAST Software a.s. (prije poznatija kao ALWIL Software a.s.), koja ima sjedište u Pragu, Češkoj. Prvi put je objavljen 1988. godine. Avast! je baziran na komponenti za skeniranje koja je ovjerena od strane kompanija ICSA Labs i West Coast Lab's Checkmark, te ima ugrađenu anti-spyware tehnologiju, anti-rootkit i mogućnost samo zaštite. Primio je nekoliko Virus Bulletin VB100 nagrada poput onih za otkrivenih 100% "podivljalih" virusa, a u prošlosti je bila dobitnih nagrade Secure Computing Readers' Trust Award. Ime Avast je proisteklo od imena "Anti-Virus - napredni set alatki" (engl. Anti-Virus -- Advanced Set). Inače se označava samo sa malim slovima i sa uzvičnikom na kraju (avast!). Avast! Free Antivirus je besplatna verzija Avast! antivirusnog programa dostupna za korisnike operativnih sistema Microsoft Windows i Linux-a, dok je ona poslovna verzija (Avast! Pro Antivirus) namjenjena poduzećima ili većim kompanijama i nudi napredne funkcije. Prioritetna ažuriranja se dostavljaju automatskim putem "push" tehnologije u Avast! Pro Antivirus-u. Avast! Pro Antivirus također ima interfejs za komandnu liniju i bloker raznih skripta; iako, je od verzije 6, bloker dostupan svim korisnicima besplatne verzije. Avast! Antivirus je široko korišteni antivirusni program, sa 130 miliona korisnika širom svijeta (govore podaci od septembra 2010. godine).